ಪ್ರಧಾನ ಮಂತ್ರಿಯವರ ಕಛೇರಿ
ವೀಡಿಯೋ ಕಾನ್ಫರೆನ್ಸಿಂಗ್ ಮೂಲಕ ವಾರಣಾಸಿಯಲ್ಲಿ ವಿಶ್ವದ ಅತಿ ಉದ್ದದ ನದಿ ವಿಹಾರ-ಎಂವಿ ಗಂಗಾ ವಿಲಾಸ್ ಮತ್ತು ಟೆಂಟ್ ಸಿಟಿಯ ಉದ್ಘಾಟನಾ ಸಮಾರಂಭದಲ್ಲಿನ ಪ್ರಧಾನಮಂತ್ರಿಯವರ ಭಾಷಣದ ಪಠ್ಯ...
ಹರಹರ ಮಹಾದೇವ್..ಎಲ್ಲೆಲ್ಲೂ ಶಿವನೇ!
ವಿವಿಧ ರಾಜ್ಯಗಳ ಗೌರವಾನ್ವಿತ ಮುಖ್ಯಮಂತ್ರಿಗಳು, ಉಪಮುಖ್ಯಮಂತ್ರಿಗಳು ಹಾಗೂ ಕೇಂದ್ರ ಸಚಿವ ಸಂಪುಟದ ನನ್ನ ಸಹೋದ್ಯೋಗಿಗಳು, ಪ್ರವಾಸೋದ್ಯಮದ ಸ್ನೇಹಿತರು, ಭಾರತ ಮತ್ತು ವಿದೇಶಗಳಿಂದ ವಾರಣಾಸಿ ತಲುಪಿದ ಪ್ರವಾಸಿಗರು, ಇತರ ಗಣ್ಯರು, ಮಹಿಳೆಯರು ಮತ್ತು ಸಜ್ಜನರೇ ಹಾಗೂ ನಮ್ಮೊಂದಿಗೆ ಈ ಕಾರ್ಯಕ್ರಮದಲ್ಲಿ ಪಾಲ್ಗೊಂಡವರೇ...
ಇಂದು ಲೋಹ್ರಿ ಹಬ್ಬವು ಉತ್ಸಾಹದಿಂದ ಕೂಡಿದೆ. ಮುಂದಿನ ದಿನಗಳಲ್ಲಿ ಉತ್ತರಾಯಣ, ಮಕರ ಸಂಕ್ರಾಂತಿ, ಭೋಗಿ, ಬಿಹು, ಪೊಂಗಲ್ ಹೀಗೆ ಹಲವು ಹಬ್ಬಗಳನ್ನೂ ಆಚರಿಸುತ್ತೇವೆ. ದೇಶ ಮತ್ತು ಪ್ರಪಂಚದಲ್ಲಿ ಈ ಹಬ್ಬಗಳನ್ನು ಆಚರಿಸುತ್ತಿರುವ ಎಲ್ಲ ಜನರನ್ನು ನಾನು ಅಭಿನಂದಿಸಿ ಎಲ್ಲರಿಗೂ ನನ್ನ ಶುಭಾಶಯಗಳನ್ನು ಕೋರುತ್ತೇನೆ.
ಒಡನಾಡಿಗಳೇ..
ನಮ್ಮ ಹಬ್ಬಗಳೆಂದರೆ, ಅವು ದಾನ-ದಕ್ಷಿಣೆ, ತಪಸ್ಸು-ಧ್ಯಾನ, ನಮ್ಮ ಸಂಕಲ್ಪಗಳ ಸಾಫಲ್ಯಕ್ಕಾಗಿರುವ ನಮ್ಮೆಲ್ಲರ ನಂಬಿಕೆ ಯನ್ನು ಒಳಗೊಂಡಿವೆ. ನಮ್ಮಗಳ ಈ ನಂಬಿಕೆಗ ಎನ್ನುವುದು ತನ್ನದೇ ಆದ ಮಹತ್ವವನ್ನೂ ಸಹ ಹೊಂದಿದೆ.ಅಲ್ಲದೇ ಇದರಲ್ಲಿ ನಮ್ಮ ನದಿಗಳ ಪಾತ್ರವೂ ಕೂಡ ಮುಖ್ಯವಾಗಿದೆ. ಇಂತಹ ಸಮಯದಲ್ಲಿ ನಾವೆಲ್ಲರೂ ನದಿ ಜಲಮಾರ್ಗಗಳ ಅಭಿವೃದ್ಧಿಗೆ ಸಂಬಂಧಿಸಿದಂತೆ ಇಂತಹ ದೊಡ್ಡ ಆಚರಣೆಯನ್ನು ಮಾಡುತ್ತಿರುವುದು ಹೆಮ್ಮೆಯ ವಿಚಾರವಾಗಿದೆ. ಇಂದು, ವಿಶ್ವದ ಅತಿ ಉದ್ದದ ನದಿ ವಿಹಾರ - ಗಂಗಾ ವಿಲಾಸ್ ಕ್ರೂಸ್ ಮೇರಿ ಕಾಶಿ ಮತ್ತು ದಿಬ್ರುಗಢ್ ನಡುವೆ ಪ್ರಾರಂಭವಾಗಿದೆ. ಈ ಕಾರಣದಿಂದಾಗಿ, ಪೂರ್ವ ಭಾರತದ ಅನೇಕ ಪ್ರವಾಸಿ ಸ್ಥಳಗಳು ವಿಶ್ವ ಪ್ರವಾಸೋದ್ಯಮ ನಕ್ಷೆಯಲ್ಲಿ ಹೆಚ್ಚು ಪ್ರಮುಖವಾಗಲಿವೆ. ಕಾಶಿಯಲ್ಲಿ ಗಂಗೆಗೆ ಅಡ್ಡಲಾಗಿ ಹೊಸದಾಗಿ ನಿರ್ಮಿಸಲಾದ ಈ ಅದ್ಭುತ ಟೆಂಟ್ ಸಿಟಿಯು ದೇಶ ಮತ್ತು ಪ್ರಪಂಚದಾದ್ಯಂತದ ಪ್ರವಾಸಿಗರು ಮತ್ತು ಭಕ್ತರು ಅಲ್ಲಿಗೆ ಬಂದು ಉಳಿಯಲು ಮತ್ತೊಂದು ಕಾರಣವನ್ನು ನೀಡಿದೆ. ಇದರೊಂದಿಗೆ ಪಶ್ಚಿಮ ಬಂಗಾಳದಲ್ಲಿ ಬಹು ಮಾದರಿ ಟರ್ಮಿನಲ್ಗಳು, ಯುಪಿ ಮತ್ತು ಬಿಹಾರದಲ್ಲಿ ತೇಲುವ ಜೆಟ್ಟಿಗಳು, ಮಾರಿಟೈಮ್ ಸ್ಕಿಲ್ ಸೆಂಟರ್, ಹಡಗು ದುರಸ್ತಿ ಕೇಂದ್ರ, ಅಸ್ಸಾಂನಲ್ಲಿ ಟರ್ಮಿನಲ್ ಕನೆಕ್ಟಿವಿಟಿ ಪ್ರಾಜೆಕ್ಟ್, 1,000 ಕೋಟಿ ರೂಪಾಯಿಗೂ ಹೆಚ್ಚು ಮೌಲ್ಯದ ಯೋಜನೆಗಳ ಶಂಕುಸ್ಥಾಪನೆ ಮತ್ತು ಉದ್ಘಾಟನೆಗಳು ಸಹ ನಡೆದಿವೆ . ಅವರು ಪೂರ್ವ ಭಾರತದಲ್ಲಿ ವ್ಯಾಪಾರ ಮತ್ತು ಪ್ರವಾಸೋದ್ಯಮಕ್ಕೆ ಸಂಬಂಧಿಸಿದ ಸಾಧ್ಯತೆಗಳನ್ನು ವಿಸ್ತರಿಸಲು ಮತ್ತು ಹೊಸ ಉದ್ಯೋಗಾವಕಾಶಗಳನ್ನು ಸೃಷ್ಟಿಸಲಿದ್ದಾರೆ.
ಒಡನಾಡಿಗಳೇ...
ಇಂದು, ಈ ವಿಹಾರದ ಮೂಲಕ ತಮ್ಮ ಮೊದಲ ಪ್ರಯಾಣವನ್ನು ಪ್ರಾರಂಭಿಸಲಿರುವ ಎಲ್ಲಾ ವಿದೇಶಿ ಪ್ರವಾಸಿಗರಿಗೆ ನಾನು ವಿಶೇಷ ಶುಭಾಶಯಗಳನ್ನು ಸಲ್ಲಿಸುತ್ತೇನೆ. ನೀವೆಲ್ಲರೂ ಆಧುನಿಕ ವಿಹಾರದಲ್ಲಿ ಪ್ರಾಚೀನ ನಗರದ ಮೂಲಕ ಪ್ರಯಾಣಿಸಲಿದ್ದೀರಿ. ನೀವು ಊಹಿಸಬಹುದಾದ ಎಲ್ಲವನ್ನೂ ಭಾರತ ಹೊಂದಿದೆ ಎಂದು ನಾನು ಈ ವಿದೇಶಿ ಪ್ರವಾಸಿ ಸ್ನೇಹಿತರಿಗೆ ವಿಶೇಷವಾಗಿ ಹೇಳ ಬಯಸುತ್ತೇನೆ. ಇದು ನಿಮ್ಮ ಕಲ್ಪನೆಗೆ ಮೀರಿದ ಬಹಳಷ್ಟು ಅಂಶಗಳನ್ನು ಹೊಂದಿದೆ. ನಮ್ಮ ಪರಂಪರಾಗತ ಭಾರತವನ್ನು ಕೇವಲ ಪದಗಳಲ್ಲಿ ವ್ಯಾಖ್ಯಾನಿಸಲು ಸಾಧ್ಯವಿಲ್ಲ.ಆದರೆವ ಈ ನಮ್ಮ ಭಾರತವನ್ನು ಹೃದಯದಿಂದ ಮಾತ್ರ ಅನುಭವಿಸಲು ಸಾಧ್ಯ. ಕಾರಣ, ಪ್ರದೇಶ ಅಥವಾ ಯಾವುದೇ ಧರ್ಮ, ಪಂಥ ಅಥವಾ ದೇಶವನ್ನು ಮಾತ್ರ ಪರಿಗಣಿಸದೇ ಈ ಭಾರತವು ಯಾವಾಗಲೂ ಎಲ್ಲರಿಗೂ ತನ್ನ ವಿಶಾಲವಾದ ಹೃದಯವನ್ನು ಮುಕ್ತವಾಗಿ ತೆರೆದಿದೆ. ಪ್ರಪಂಚದ ವಿವಿಧ ಭಾಗಗಳಿಂದ ನಮ್ಮ ಎಲ್ಲಾ ಪ್ರವಾಸಿ ಸ್ನೇಹಿತರನ್ನು ನಾವು ಸ್ವಾಗತಿಸುತ್ತೇವೆ.
ಒಡನಾಡಿಗಳೇ....
ಈ ಕ್ರೂಸ್ ಪ್ರಯಾಣವು ಅನೇಕ ಹೊಸ ಅನುಭವಗಳನ್ನು ಒಟ್ಟಿಗೆ ತರಲಿದೆ. ಆಧ್ಯಾತ್ಮದ ಹುಡುಕಾಟದಲ್ಲಿರುವವರು ವಾರಣಾಸಿ, ಕಾಶಿ, ಬೋಧಗಯಾ, ವಿಕ್ರಮಶಿಲಾ, ಪಾಟ್ನಾ ಸಾಹಿಬ್ ಮತ್ತು ಮಜುಲಿಗೆ ಭೇಟಿ ನೀಡುವ ಭಾಗ್ಯವನ್ನು ಪಡೆಯಬಹುದಾಗಿದೆ. ಬಹು-ರಾಷ್ಟ್ರೀಯ ವಿಹಾರವನ್ನು ಅನುಭವಿಸಲು ಬಯಸುವವರಿಗೆ ಢಾಕಾ ಮೂಲಕ ಹಾದುಹೋಗಲು ಅವಕಾಶ ಸಿಗುತ್ತದೆ. ಭಾರತದ ನೈಸರ್ಗಿಕ ವೈವಿಧ್ಯತೆಯನ್ನು ನೋಡಲು ಬಯಸುವವರಿಗೆ, ಈ ವಿಹಾರವು ಅವರನ್ನು ಸುಂದರಬನ್ಸ್ ಮತ್ತು ಅಸ್ಸಾಂನ ಕಾಡುಗಳ ಪ್ರವಾಸಕ್ಕೆ ಕರೆದೊಯ್ಯುತ್ತದೆ. ಅಲ್ಲದೇ ಭಾರತದಲ್ಲಿನ ನದಿಗಳ ವ್ಯವಸ್ಥೆಯನ್ನು ಅರ್ಥಮಾಡಿಕೊಳ್ಳಲು ಆಸಕ್ತಿ ಹೊಂದಿರುವವರಿಗೆ, ಈ ಭೇಟಿಯು ಅವರಿಗೆ ಬಹಳ ಮುಖ್ಯವಾಗಿರುತ್ತದೆ. ಏಕೆಂದರೆ ಈ ಕ್ರೂಸ್ 25 ವಿವಿಧ ನದಿಗಳು ಅಥವಾ ನದಿ ತೊರೆಗಳ ಮೂಲಕ ಹಾದುಹೋಗುತ್ತದೆ. ಮತ್ತು ಭಾರತದ ಶ್ರೀಮಂತ ಪಾಕಪದ್ಧತಿಯನ್ನು ಅನುಭವಿಸಲು ಬಯಸುವವರಿಗೆ, ಇದು ಅವರಿಗೆ ಉತ್ತಮ ಅವಕಾಶವಾಗಿದೆ. ಅಂದರೆ ಈ ಪಯಣದಲ್ಲಿ ಭಾರತದ ಪರಂಪರೆ ಮತ್ತು ಆಧುನಿಕತೆಯ ಅದ್ಭುತ ಸಂಗಮವನ್ನು ನಾವು ಕಾಣುತ್ತೇವೆ. ಕ್ರೂಸ್ ಪ್ರವಾಸೋದ್ಯಮದ ಈ ಹೊಸ ಹಂತವು ಈ ಕ್ಷೇತ್ರದಲ್ಲಿ ನಮ್ಮ ಯುವ ಸಹೋದ್ಯೋಗಿಗಳಿಗೆ ಹೊಸ ಉದ್ಯೋಗ-ಸ್ವಯಂ ಉದ್ಯೋಗ ಅವಕಾಶಗಳನ್ನು ಸಹ ಒದಗಿಸುತ್ತದೆ. ಇದು ವಿದೇಶಿ ಪ್ರವಾಸಿಗರಿಗೆ ಮಾತ್ರ ಆಕರ್ಷಣೆಯಾಗುವುದಿಲ್ಲ. ಇಂತಹ ಅನುಭವಗಳಿಗಾಗಿ ಮೊದಲು ವಿದೇಶಕ್ಕೆ ಹೋಗುತ್ತಿದ್ದ ದೇಶದ ಪ್ರವಾಸಿಗರು ಈಗ ಪೂರ್ವ ಭಾರತದತ್ತ ಮುಖಮಾಡಲು ಸಾಧ್ಯವಾಗುತ್ತದೆ. ಈ ಕ್ರೂಸ್ ಎಲ್ಲೆಲ್ಲಿ ಹಾದುಹೋಗುತ್ತದೆಯೋ, ಅದು ಹೊಸ ಅಭಿವೃದ್ಧಿಯ ಮಾರ್ಗವನ್ನು ಸೃಷ್ಟಿಸುತ್ತದೆ. ದೇಶಾದ್ಯಂತ ನದಿ ಜಲಮಾರ್ಗಗಳಲ್ಲಿ ಕ್ರೂಸ್ ಪ್ರವಾಸೋದ್ಯಮಕ್ಕಾಗಿ ನಾವು ಇದೇ ರೀತಿಯ ವ್ಯವಸ್ಥೆಗಳನ್ನು ಮಾಡುತ್ತಿದ್ದೇವೆ. ನಗರಗಳ ನಡುವೆ ದೀರ್ಘ ನದಿ ವಿಹಾರಕ್ಕೆ ಹೆಚ್ಚುವರಿಯಾಗಿ, ನಾವು ಸಣ್ಣ ಅಂತರ-ನಗರ ಕ್ರೂಸ್ಗಳನ್ನು ಸಹ ಉತ್ತೇಜಿಸುತ್ತಿದ್ದೇವೆ. ಕಾಶಿಯಲ್ಲಿ ಈ ರೀತಿಯ ವ್ಯವಸ್ಥೆ ಈಗಲೂ ನಡೆಯುತ್ತಿದೆ. ಬಜೆಟ್ನಿಂದ ಐಷಾರಾಮಿ ವಿಹಾರದವರೆಗೆ, ಪ್ರತಿ ಪ್ರವಾಸಿ ವರ್ಗಕ್ಕೆ ಪ್ರವೇಶಿಸಲು ದೇಶದಲ್ಲಿ ಎಲ್ಲಾ ರೀತಿಯ ಸೌಲಭ್ಯಗಳನ್ನು ಅಭಿವೃದ್ಧಿಪಡಿಸಲಾಗುತ್ತಿದೆ.
ಒಡನಾಡಿಗಳೇ.....
ಭಾರತದಲ್ಲಿ ಪ್ರವಾಸೋದ್ಯಮದ ಉತ್ಕರ್ಷದ ಹಂತವು ಪ್ರಾರಂಭವಾಗುತ್ತಿರುವ ಸಮಯದಲ್ಲಿ ಕ್ರೂಸ್ ಪ್ರವಾಸೋದ್ಯಮ ಮತ್ತು ಪರಂಪರೆಯ ಪ್ರವಾಸೋದ್ಯಮದ ಈ ಸಂಗಮವು ದೇಶದಲ್ಲಿ ನಡೆಯುತ್ತಿದೆ. ಭಾರತದ ಜಾಗತಿಕ ಪಾತ್ರ ಹೆಚ್ಚುತ್ತಿರುವಂತೆ, ಭಾರತವನ್ನು ನೋಡುವ, ಭಾರತವನ್ನು ತಿಳಿದುಕೊಳ್ಳುವ ಮತ್ತು ಭಾರತವನ್ನು ಅರ್ಥಮಾಡಿಕೊಳ್ಳುವ ಉತ್ಸಾಹವೂ ಹೆಚ್ಚುತ್ತಿದೆ. ಅದಕ್ಕಾಗಿಯೇ ಕಳೆದ 8 ವರ್ಷಗಳಲ್ಲಿ ನಾವು ಭಾರತದಲ್ಲಿ ಪ್ರವಾಸೋದ್ಯಮ ಕ್ಷೇತ್ರದ ವಿಸ್ತರಣೆಗೆ ವಿಶೇಷ ಒತ್ತು ನೀಡಿದ್ದೇವೆ. ನಾವು ನಮ್ಮ ನಂಬಿಕೆಯ ಸ್ಥಳಗಳು, ತೀರ್ಥಯಾತ್ರೆಗಳು ಮತ್ತು ಐತಿಹಾಸಿಕ ಸ್ಥಳಗಳ ಅಭಿವೃದ್ಧಿಗೆ ಆದ್ಯತೆ ನೀಡಿದ್ದೇವೆ. ಕಾಶಿ ನಗರ ನಮ್ಮ ಪ್ರಯತ್ನಕ್ಕೆ ಜೀವಂತ ಸಾಕ್ಷಿಯಾಗಿದೆ. ಇಂದು ನನ್ನ ಕಾಶಿಯ ರಸ್ತೆಗಳು ಅಗಲವಾಗುತ್ತಿವೆ, ಗಂಗಾಜಿಯ ಘಾಟ್ಗಳು ಸ್ವಚ್ಛವಾಗುತ್ತಿವೆ. ಕಾಶಿ ವಿಶ್ವನಾಥ ಧಾಮದ ಪುನರ್ನಿರ್ಮಾಣದ ನಂತರ, ಭಕ್ತರಲ್ಲಿ ಮತ್ತು ಪ್ರವಾಸಿಗರಲ್ಲಿ ಕಂಡುಬರುವ ರೀತಿಯ ಉತ್ಸಾಹವು ಅಭೂತಪೂರ್ವವಾಗಿದೆ. ಕಳೆದ ವರ್ಷ ಕಾಶಿಗೆ ಬಂದ ಯಾತ್ರಾರ್ಥಿಗಳ ಸಂಖ್ಯೆಯಿಂದ ನಮ್ಮ ದೋಣಿ ನಡೆಸುವವರು, ಬೀದಿಬದಿ ವ್ಯಾಪಾರಿಗಳು, ರಿಕ್ಷಾ ಚಾಲಕರು, ಅಂಗಡಿಕಾರರು, ಹೋಟೆಲ್-ಅತಿಥಿ ಗೃಹ ಮಾಲೀಕರು ಎಲ್ಲರೂ ಪ್ರಯೋಜನ ಪಡೆದಿದ್ದಾರೆ. ಈಗ ಗಂಗೆಯಾದ್ಯಂತ ಇರುವ ಈ ಹೊಸ ಟೆಂಟ್ ಸಿಟಿಯು ಕಾಶಿಗೆ ಬರುವ ಯಾತ್ರಾರ್ಥಿಗಳಿಗೆ ಮತ್ತು ಪ್ರವಾಸಿಗರಿಗೆ ಹೊಸ ಅನುಭವವನ್ನು ನೀಡುತ್ತದೆ. ಈ ಟೆಂಟ್ ಸಿಟಿಯಲ್ಲಿ ಆಧುನಿಕತೆ, ಆಧ್ಯಾತ್ಮಿಕತೆ ಮತ್ತು ನಂಬಿಕೆ ಇದೆ. ರಾಗದಿಂದ ರುಚಿಗೆ, ಬನಾರಸ್ನ ಪ್ರತಿಯೊಂದು ಸುವಾಸನೆ ಮತ್ತು ಬಣ್ಣವು ಈ ಟೆಂಟ್ ಸಿಟಿಯಲ್ಲಿ ಕಂಡುಬರುತ್ತದೆ.
ಒಡನಾಡಿಗಳೇ...
ಇಂದಿನ ಈವೆಂಟ್  2014 ರಿಂದ ದೇಶದಲ್ಲಿ ಮಾಡಿದ ನೀತಿಗಳು, ತೆಗೆದುಕೊಂಡ ನಿರ್ಧಾರಗಳು ಮತ್ತು ನಿರ್ಧರಿಸಿದ ದಿಕ್ಕುಗಳ ಪ್ರತಿಬಿಂಬವಾಗಿದೆ. 21 ನೇ ಶತಮಾನದ ಈ ದಶಕವು ಭಾರತದಲ್ಲಿ ಮೂಲಸೌಕರ್ಯ ರೂಪಾಂತರದ ದಶಕವಾಗಿದೆ. ಈ ದಶಕದಲ್ಲಿ, ಭಾರತದ ಜನರು ಆಧುನಿಕ ಮೂಲಸೌಕರ್ಯದ ಚಿತ್ರವನ್ನು ನೋಡಲಿದ್ದಾರೆ.ಆದರೆ ಇದು ಈ ಹಿಂದೆ ಊಹಿಸಲು ಸಹ ಕಷ್ಟಕರವಾಗಿತ್ತು. ಹಿಂದೆ ಮನೆಗಳು, ಶೌಚಾಲಯಗಳು, ವಿದ್ಯುತ್, ನೀರು, ಅಡುಗೆ ಅನಿಲ, ಶಿಕ್ಷಣ ಸಂಸ್ಥೆಗಳು ಮತ್ತು ಆಸ್ಪತ್ರೆಗಳಂತಹ ಸಾಮಾಜಿಕ ಮೂಲಸೌಕರ್ಯಗಳು, ಡಿಜಿಟಲ್ ಮೂಲಸೌಕರ್ಯಗಳು ಅಥವಾ ರೈಲ್ವೆಗಳು, ಹೆದ್ದಾರಿಗಳು, ವಾಯುಮಾರ್ಗಗಳು ಮತ್ತು ಜಲಮಾರ್ಗಗಳಂತಹ ಭೌತಿಕ ಸಂಪರ್ಕ ಮೂಲಸೌಕರ್ಯಗಳು ಕೂಡ ಕಷ್ಟವಾಗಿದ್ದವು. ಆದರೆ ಇಂದು, ಈ ಸಮಾರಂಭ ಭಾರತದ ಕ್ಷಿಪ್ರ ಅಭಿವೃದ್ಧಿಯ, ಅಭಿವೃದ್ಧಿ ಹೊಂದಿದ ಭಾರತದ ನಿರ್ಮಾಣದ ಪ್ರಬಲ ಆಧಾರಸ್ತಂಭವಾಗಿದೆ. ವಿಶಾಲವಾದ ಹೆದ್ದಾರಿ, ಅತ್ಯಾಧುನಿಕ ವಿಮಾನ ನಿಲ್ದಾಣ, ಆಧುನಿಕ ರೈಲು ನಿಲ್ದಾಣ, ಅತಿ ಎತ್ತರದ ಮತ್ತು ಉದ್ದದ ಸೇತುವೆ, ಅತಿ ಎತ್ತರದಲ್ಲಿ ನಿರ್ಮಿಸಲಾದ ಅತಿ ಉದ್ದದ ಸುರಂಗದಿಂದ ನವಭಾರತದ ಅಭಿವೃದ್ಧಿಯ ಪ್ರತಿಬಿಂಬವನ್ನು ನಾವೆಲ್ಲರೂ ಅನುಭವಿಸುತ್ತೇವೆ. ಇದರಲ್ಲೂ ನದಿ ಜಲಮಾರ್ಗಗಳು ಭಾರತದ ಹೊಸ ಶಕ್ತಿಯಾಗುತ್ತಿವೆ.
ಒಡನಾಡಿಗಳೇ.....
ಇಂದಿನ ಈ ಗಂಗಾ ವಿಲಾಸ್ ಕ್ರೂಸ್ಗಳ ಬಿಡುಗಡೆಯ ಈ ಕಾರ್ಯಕ್ರಮವೆನ್ನುವುದು ಸಾಮಾನ್ಯ ಕಾರ್ಯಕ್ರಮವೇನಲ್ಲ. ಉದಾಹರಣೆಗೆ, ಒಂದು ದೇಶವು ಬಾಹ್ಯಾಕಾಶದಲ್ಲಿ ತನ್ನದೇ ಆದ ಉಪಗ್ರಹವನ್ನು ಸ್ಥಾಪಿಸಿದಾಗ, ಅದು ಆ ದೇಶದ ತಾಂತ್ರಿಕ ಸಾಮರ್ಥ್ಯವನ್ನು ತೋರಿಸುತ್ತದೆ. ಅಂತೆಯೇ, 3200 ಕಿಲೋಮೀಟರ್ಗಳಿಗಿಂತಲೂ ಹೆಚ್ಚಿನ ಈ ಪ್ರಯಾಣವು ಭಾರತದಲ್ಲಿ ಒಳನಾಡಿನ ಜಲಮಾರ್ಗಗಳ ಅಭಿವೃದ್ಧಿ, ನದಿ ಜಲಮಾರ್ಗಗಳಿಗಾಗಿ ಆಧುನಿಕ ಸಂಪನ್ಮೂಲಗಳನ್ನು ರಚಿಸುವ ಜೀವಂತ ಉದಾಹರಣೆಯಾಗಿದೆ. 2014 ರ ಮೊದಲು, ದೇಶದಲ್ಲಿ ಜಲಮಾರ್ಗಗಳ ಬಳಕೆಯು ಕಡಿಮೆ ಇತ್ತು. ಭಾರತವು ಜಲಮಾರ್ಗಗಳ ಮೂಲಕ ವ್ಯಾಪಾರದ ಸಾವಿರಾರು ವರ್ಷಗಳ ಇತಿಹಾಸವನ್ನು ಹೊಂದಿರುವಾಗ ಇದು ಪರಿಸ್ಥಿತಿಯಾಗಿತ್ತು. 2014 ರಿಂದ, ಭಾರತವು ಈ ಪ್ರಾಚೀನ ಶಕ್ತಿಯನ್ನು ಆಧುನಿಕ ಭಾರತದ ಸಾರಿಗೆ ವ್ಯವಸ್ಥೆಯಲ್ಲಿ ಪ್ರಮುಖ ಶಕ್ತಿಯನ್ನಾಗಿ ಮಾಡುವಲ್ಲಿ ತೊಡಗಿಸಿಕೊಂಡಿದೆ. ದೇಶದ ಪ್ರಮುಖ ನದಿಗಳಲ್ಲಿ ನದಿ ಜಲಮಾರ್ಗಗಳ ಅಭಿವೃದ್ಧಿಗೆ ಕಾನೂನು ರೂಪಿಸಿದ್ದೇವೆ, ವಿವರವಾದ ಕ್ರಿಯಾ ಯೋಜನೆ ಸಿದ್ಧಪಡಿಸಿದ್ದೇವೆ. 2014ರಲ್ಲಿ ದೇಶದಲ್ಲಿ ಕೇವಲ 5 ರಾಷ್ಟ್ರೀಯ ಜಲಮಾರ್ಗಗಳಿದ್ದವು. ಇಂದು, 24 ರಾಜ್ಯಗಳಲ್ಲಿ 111 ರಾಷ್ಟ್ರೀಯ ಜಲಮಾರ್ಗಗಳನ್ನು ಅಭಿವೃದ್ಧಿಪಡಿಸುವ ಕೆಲಸ ನಡೆಯುತ್ತಿದೆ. ಈ ಜಲಮಾರ್ಗಗಳ ಸುಮಾರು 2 ಡಜನ್ಗಳಲ್ಲಿ ಪ್ರಸ್ತುತ ಸೇವೆಗಳು ಚಾಲನೆಯಲ್ಲಿವೆ. 8 ವರ್ಷಗಳ ಹಿಂದೆ ಕೇವಲ 30 ಲಕ್ಷ ಮೆಟ್ರಿಕ್ ಟನ್ ಸರಕುಗಳನ್ನು ನದಿ ಜಲಮಾರ್ಗಗಳ ಮೂಲಕ ಸಾಗಿಸಲಾಗುತ್ತಿತ್ತು. ಇಂದು ಈ ಸಾಮರ್ಥ್ಯವು 3 ಪಟ್ಟು ಹೆಚ್ಚು ಹೆಚ್ಚಾಗಿದೆ. ನದಿ ಜಲಮಾರ್ಗಗಳನ್ನು ಬಳಸುವವರ ಸಂಖ್ಯೆಯೂ ನಿರಂತರವಾಗಿ ಹೆಚ್ಚುತ್ತಿದೆ. ಇದರಲ್ಲೂ ಗಂಗಾನದಿಯಲ್ಲಿ ನಿರ್ಮಾಣವಾಗುತ್ತಿರುವ ಈ ರಾಷ್ಟ್ರೀಯ ಜಲಮಾರ್ಗ ಇಡೀ ದೇಶಕ್ಕೆ ಮಾದರಿಯಾಗಿ ಅಭಿವೃದ್ಧಿ ಹೊಂದುತ್ತಿದೆ. ಇಂದು ಈ ಜಲಮಾರ್ಗ ಸಾರಿಗೆ, ವ್ಯಾಪಾರ ಮತ್ತು ಪ್ರವಾಸೋದ್ಯಮಕ್ಕೆ ಪ್ರಮುಖ ಮಾಧ್ಯಮವಾಗುತ್ತಿದೆ.
ಒಡನಾಡಿಗಳೇ...
ಇಂದಿನ ಈವೆಂಟ್ ಪೂರ್ವ ಭಾರತವನ್ನು ಅಭಿವೃದ್ಧಿ ಹೊಂದಿದ ಭಾರತದ ಬೆಳವಣಿಗೆಯ ಎಂಜಿನ್ ಮಾಡಲು ಸಹಾಯ ಮಾಡುತ್ತದೆ. ಪಶ್ಚಿಮ ಬಂಗಾಳದ ಹಲ್ಡಿಯಾದಲ್ಲಿರುವ ಆಧುನಿಕ ಬಹು-ಮಾದರಿ ಟರ್ಮಿನಲ್ ವಾರಣಾಸಿಯನ್ನು ಸಂಪರ್ಕಿಸುತ್ತದೆ. ಇದು ಇಂಡೋ-ಬಾಂಗ್ಲಾದೇಶ ಪ್ರೋಟೋಕಾಲ್ ಮಾರ್ಗಕ್ಕೆ ಸಂಪರ್ಕ ಹೊಂದಿದೆ ಮತ್ತು ಈಶಾನ್ಯವನ್ನು ಕೂಡ ಸಂಪರ್ಕಿಸುತ್ತದೆ. ಇದು ಕೋಲ್ಕತ್ತಾ ಬಂದರು ಮತ್ತು ಬಾಂಗ್ಲಾದೇಶವನ್ನು ಸಂಪರ್ಕಿಸುತ್ತದೆ. ಅಂದರೆ, ಯುಪಿ-ಬಿಹಾರ-ಜಾರ್ಖಂಡ್-ಪಶ್ಚಿಮ ಬಂಗಾಳದಿಂದ ಬಾಂಗ್ಲಾದೇಶದವರೆಗೆ ವ್ಯಾಪಾರ ಮತ್ತು ವ್ಯವಹಾರವನ್ನು ಸುಗಮಗೊಳಿಸಲಿದೆ. ಅಂತೆಯೇ, ಜೆಟ್ಟಿಗಳು ಮತ್ತು ರೋ-ರೋ ಫೆರ್ರಿ ಟರ್ಮಿನಲ್ಗಳ ಜಾಲವನ್ನು ಸಹ ನಿರ್ಮಿಸಲಾಗುತ್ತಿದೆ. ಇದರಿಂದ ಬಂದು ಹೋಗುವುದು ಸುಲಭ, ಮೀನುಗಾರರು, ರೈತರಿಗೂ ಅನುಕೂಲವಾಗಲಿದೆ.
ಒಡನಾಡಿಗಳೇ....
ಅದು ಕ್ರೂಸ್ ಹಡಗು ಅಥವಾ ಸರಕು ಹಡಗು ಆಗಿರಲಿ, ಸಾರಿಗೆ ಮತ್ತು ಪ್ರವಾಸೋದ್ಯಮಕ್ಕೆ ಉತ್ತೇಜನವನ್ನು ನೀಡುವುದಲ್ಲದೆ, ಅವುಗಳ ಯಸೇವೆಗೆ ಸಂಬಂಧಿಸಿದ ಇಡೀ ಉದ್ಯಮವು ಹೊಸ ಅವಕಾಶಗಳನ್ನು ಸೃಷ್ಟಿಸುತ್ತದೆ. ಇದಕ್ಕಾಗಿ ಅಗತ್ಯವಿರುವ ಸಿಬ್ಬಂದಿ ಮತ್ತು ನುರಿತ ಜನರಿಗೆ ತರಬೇತಿಗಾಗಿ ವ್ಯವಸ್ಥೆಗಳು ಅವಶ್ಯಕ. ಇದಕ್ಕಾಗಿ ಗುವಾಹಟಿಯಲ್ಲಿ ಕೌಶಲ್ಯಾಭಿವೃದ್ಧಿ ಕೇಂದ್ರವನ್ನು ಸ್ಥಾಪಿಸಲಾಗಿದೆ. ಗುವಾಹಟಿಯಲ್ಲಿ ಹಡಗುಗಳನ್ನು ಸರಿಪಡಿಸಲು ಹೊಸ ಸೌಲಭ್ಯವನ್ನು ನಿರ್ಮಿಸಲಾಗುತ್ತಿದೆ.
ಒಡನಾಡಿಗಳೇ..
ಈ ಜಲಮಾರ್ಗಗಳು ಪರಿಸರವನ್ನು ರಕ್ಷಿಸಲು ಮತ್ತು ಹಣವನ್ನು ಉಳಿಸಲು ಸಹ ಒಳ್ಳೆಯದು. ಒಂದು ಅಧ್ಯಯನದ ಪ್ರಕಾರ, ಜಲಮಾರ್ಗಗಳ ಸಾರಿಗೆ ವೆಚ್ಚವು ರಸ್ತೆಗಿಂತ ಎರಡೂವರೆ ಪಟ್ಟು ಕಡಿಮೆಯಾಗಿದೆ. ಅದೇ ಸಮಯದಲ್ಲಿ, ಜಲಮಾರ್ಗಗಳ ಸಾರಿಗೆ ವೆಚ್ಚವು ರೈಲುಮಾರ್ಗಕ್ಕಿಂತ ಮೂರನೇ ಒಂದು ಭಾಗದಷ್ಟು ಕಡಿಮೆಯಾಗಿದೆ. ಜಲಮಾರ್ಗಗಳಿಂದ ಎಷ್ಟು ಇಂಧನ ಉಳಿತಾಯವಾಗುತ್ತದೆ, ಎಷ್ಟು ಹಣ ಉಳಿತಾಯವಾಗುತ್ತದೆ ಎಂಬುದನ್ನು ನೀವು ಊಹಿಸಬಹುದು. ವೇಗದಲ್ಲಿ ನಿರ್ಮಾಣವಾಗುತ್ತಿರುವ ಈ ಜಲಮಾರ್ಗಗಳು ಭಾರತ ಮಾಡಿರುವ ಹೊಸ ಲಾಜಿಸ್ಟಿಕ್ಸ್ ನೀತಿಗೆ ಸಾಕಷ್ಟು ಸಹಾಯ ಮಾಡಲಿವೆ. ಭಾರತವು ಸಾವಿರಾರು ಕಿಲೋಮೀಟರ್ಗಳ ಜಲಮಾರ್ಗ ಜಾಲವನ್ನು ನಿರ್ಮಿಸುವ ಸಾಮರ್ಥ್ಯವನ್ನು ಹೊಂದಿದೆ ಎಂಬುದು ಸಹ ಬಹಳ ಮುಖ್ಯ. ಭಾರತದಲ್ಲಿ 125 ಕ್ಕೂ ಹೆಚ್ಚು ನದಿಗಳು ಮತ್ತು ನದಿ ತೊರೆಗಳಿವೆ, ಇವುಗಳನ್ನು ಜನರು ಮತ್ತು ಸರಕುಗಳ ಸಾಗಣೆಗೆ ಬಳಸಬಹುದು. ಈ ಜಲಮಾರ್ಗಗಳು ಭಾರತದಲ್ಲಿ ಪೋರ್ಟ್-ಲೆಡ್-ಅಭಿವೃದ್ಧಿಯನ್ನು ಹೆಚ್ಚಿಸಲು ಸಹಾಯ ಮಾಡುತ್ತವೆ. ಮುಂಬರುವ ವರ್ಷಗಳಲ್ಲಿ ಜಲಮಾರ್ಗಗಳು, ರೈಲುಮಾರ್ಗಗಳು ಮತ್ತು ಹೆದ್ದಾರಿಗಳ ಬಹು ಮಾದರಿಯ ಆಧುನಿಕ ಜಾಲವನ್ನು ಭಾರತದಲ್ಲಿ ನಿರ್ಮಿಸಬೇಕು ಎಂಬುದು ಪ್ರಯತ್ನವಾಗಿದೆ. ನಾವು ಬಾಂಗ್ಲಾದೇಶ ಮತ್ತು ಇತರ ದೇಶಗಳೊಂದಿಗೆ ಒಪ್ಪಂದಗಳಿಗೆ ಸಹಿ ಹಾಕಿದ್ದೇವೆ, ಈ ಕಾರಣದಿಂದಾಗಿ ಈಶಾನ್ಯದ ನೀರಿನ ಸಂಪರ್ಕವನ್ನು ಬಲಪಡಿಸಲಾಗುತ್ತಿದೆ.
ಒಡನಾಡಿಗಳೇ....
ಅಭಿವೃದ್ಧಿ ಹೊಂದಿದ ಭಾರತವನ್ನು ನಿರ್ಮಿಸಲು ಬಲವಾದ ಸಂಪರ್ಕ ಅತ್ಯಗತ್ಯ. ಆದ್ದರಿಂದಲೇ ನಮ್ಮ ಈ ಅಭಿಯಾನ ಮುಂದುವರಿಯಲಿದೆ. ನದಿಯು ದೇಶದ ಜಲಶಕ್ತಿ, ವ್ಯಾಪಾರ ಮತ್ತು ಪ್ರವಾಸೋದ್ಯಮಕ್ಕೆ ಹೊಸ ಎತ್ತರವನ್ನು ನೀಡಲಿ, ಈ ಹಾರೈಕೆಯೊಂದಿಗೆ, ಎಲ್ಲಾ ಕ್ರೂಸ್ ಪ್ರಯಾಣಿಕರಿಗೆ ಆಹ್ಲಾದಕರ ಪ್ರಯಾಣಕ್ಕಾಗಿ ನಾನು ಶುಭ ಹಾರೈಸುತ್ತೇನೆ. ನಿಮ್ಮೆಲ್ಲರಿಗೂ ಅನೇಕ ಧನ್ಯವಾದಗಳು!